২০১৯ চনতে আধাৰশিলা স্থাপন কৰা অৰুণাচলৰ গ্ৰীণফিল্ড বিমানবন্দৰ বিমানবন্দৰ আজি আনুষ্ঠানিকভাবে উদ্বোধন কৰে প্ৰধানমন্ত্ৰী নৰেন্দ্ৰ মোদীয়ে। ইটানগৰৰ ওচৰৰ হোলোংগীত বিমানবন্দৰটোৰ নিৰ্মাণ কৰা হৈছে। মোদীয়ে আজি বিমানবন্দৰটোৰ লগতে ৬০০ মেগাৱাট বিদ্যুৎ উৎপাদনৰ সামৰ্থ্য থকা কামেং জলবিদ্যুৎ প্ৰকল্পও উদ্বোধন কৰে।
উল্লেখ্য ২০১৯ চনৰ ফেব্ৰুৱাৰী মাহত মোদীয়ে এই বিমানবন্দৰটোৰ আধাৰশিলা স্থাপন কৰিছিল। বিমানবন্দৰটোৱে অৰুণাচলৰ সৈতে দেশৰ আন প্ৰান্তৰ যোগাযোগ উন্নত কৰিব বুলি ধাৰণা কৰা হৈছে।
হোলোংগীৰ এই বিমানবন্দৰটো নাম ৰখা হৈছে 'ডনি পোলো'। 'ডনি পোলো' মানে সূৰ্য আৰু চন্দ্ৰ। ইটানগৰৰ পৰা ২৫ কিলোমিটাৰ দূৰৈত নিৰ্মাণ কৰা বিমানবন্দৰটো হৈছে ৰাজ্য খনৰ চতুৰ্থটো বিমানবন্দৰ। উল্লেখ্য বিমানবন্দৰটো মুকলি কৰাৰ পিছত উত্তৰ-পূব ভাৰতত মুঠ বিমানবন্দৰৰ সংখ্যা ১৬ টালৈ বৃদ্ধি পালে।
'ডনি পোলো' বিমানবন্দৰটো প্ৰায় ৬৯০ একৰ এলেকাত নিৰ্মাণ কৰহৈছে। মুঠ ৬৪০ কোটি টকা ব্যয় কৰা হৈছে বিমানবন্দৰটো নিৰ্মাণত।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
